KTB : กำไร 1Q23 ทำสถิติสูงสุดใหม่
25 เมษายน 2566

KTB : กำไร 1Q23 ทำสถิติสูงสุดใหม่
กำไร 1Q23 สูงกว่าคาด
KTB รายงานกำไร 1Q23 ที่ 1.01 หมื่นลบ. เพิ่มขึ้น 24% QoQ และ 15% YoY และยังเป็นสถิติสูงสุดใหม่ ผลประกอบการดังกล่าวสูงกว่าประมาณการของเรา 14% ที่ 8.9 พันลบ. และของตลาดที่ 8.7 พันลบ. อยู่ 15% จากรายได้ดอกเบี้ยสุทธิ (NII) และรายได้ที่มิใช่ดอกเบี้ย (non-NII) ที่แข็งแกร่ง
ขณะที่กำไรที่เติบโตอย่างแข็งแกร่งเชิง QoQ ได้แรงหนุนจาก NII ที่เพิ่มขึ้น ตามอัตราส่วนต่างดอกเบี้ย (NIM) ที่ปรับดีขึ้น และอัตราส่วนต้นทุนต่อรายได้ที่ลดลงอย่างมาก ขณะเดียวกัน กำไรที่เติบโตอย่างแข็งแกร่งเชิง YoY ได้รับแรงหนุนจากทั้ง NII และ non-NII ที่แข็งแกร่ง ส่งผลให้กำไร 1Q23 คิดเป็น 28% ของประมาณการทั้งปีของเรา
คาดกำไร 2Q23 จะเติบโตต่อเนื่องอย่างแข็งแกร่ง YoY
เราคาดว่ากำไร 2Q23 จะเติบโตอย่างโดดเด่นในเชิง YoY โดยได้รับแรงหนุนจาก 1) NIM ที่เพิ่มขึ้นจากอัตราดอกเบี้ยเงินกู้ที่ปรับเพ่มขึ้นและสัดส่วนสินเชื่อต่อสินเชื่อรายย่อยที่สูงขึ้น 2) รายได้ค่าธรรมเนียมสุทธิที่แข็งแกร่งขึ้นหนุนจากรายได้ค่าธรรมเนียมการปล่อยสินเชื่อและค่าธรรมเนียมจากการขายประกันผ่านธนาคารพานิชย์ (bancassurance) 3) อัตราส่วนต้นทุนต่อรายได้ที่ลดลงจากการประหยัดต่อขนาดที่ดีขึ้น เราคาดว่ากำไรไตรมาส 2/2566 จะอยู่ที่ประมาณ 1 หมื่นลบ. เปลี่ยนแปลงเล็กน้อยจาก 1Q23
มุมมอง KS
เราคงคำแนะนำ “ซื้อ” KTB ด้วยราคาเป้าหมายเดิมที่ 20.4 บาท เราชอบ KTB จากกลยุทธ์การเพิ่มผลตอบแทนสินเชื่อ โดยการเพิ่มสัดส่วนสินเชื่อรายย่อยสำหรับพนักงานรัฐวิสาหกิจ และระดับราคาหุ้นปัจจุบันซื้อขายในระดับที่น่าสนใจด้วย PBV ที่ 0.6 เท่า เทียบกับแนวโน้ม ROE ที่เพิ่มขึ้นเป็น 9.3-9.7% ในปี 2566-68 ยิ่งไปกว่านั้น KTB ยังคงเป็นหุ้นเด่นของเราในกลุ่มธนาคาร
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #KTB